## Coaching megbízási szerződés

Amely létrejött egyrészről \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(név, lakcím, szig.szám / képviselő neve, székhely, adószám)

**mint Megbízó**

másrészről\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(név, lakcím, szig.szám / képviselő neve, székhely, adószám)

**mint Megbízott**között alulírott napon, az alábbi feltételek szerint:

# 1. A szerződés tárgya

*A./Megbízó megbízza Megbízottat egyéni / csoportos /team coaching keretében történő fejlesztéssel a Megbízó egyes szervezeti egységében dolgozó vezető / vezetők részére.*

*B./Megbízó megbízza Megbízottat a számára történő egyéni coaching keretében történő fejlesztéssel.*

A coaching fejlesztés a felek által meghatározott időtartamban és helyszínen történik.

A coaching folyamat célja:

A coaching tevékenységet személyesen \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_minősítésű coach látja el.

# 2. A coaching ülések száma

A coaching ülések havonta \_\_\_\_\_\_\_alkalommal, alkalmanként \_\_\_\_\_\_\_\_óra időtartamban kerülnek megtartásra.

A coaching ülések ütemezése Megbízó igényei alapján közös megegyezéssel módosítható a fejlesztési igényeknek, és az aktuális helyzetnek megfelelően.

# 3. A Megbízás teljesítésének helyszíne

A coaching ülések helyszíne \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*A./Megbízó vállalja, hogy biztosítja a zavartalan munkához szükséges helyszínt és biztonságos körülményeket.*

*B./Megbízott vállalja, hogy biztosítja a zavartalan munkához szükséges helyszínt és biztonságos körülményeket.*

# 4.A Megbízás időtartama

*A./Felek rögzítik, hogy a szerződés határozatlan időre jön létre.*

*B./ Felek rögzítik, hogy a szerződés határozatlan időre jön létre. A határozott időtartam \_\_\_\_\_\_\_\_\_\_\_\_\_\_\_\_\_\_\_\_\_ -ig tart.*

# 5. Megbízó kötelezettsége

Megbízó kijelenti, hogy tudatában van annak, hogy a coaching fejlesztés egy szabad akaraton alapuló, aktív és felelős folyamat, amelyben minden, a coaching keretei között eltervezett feladat és eredmény megvalósítása kizárólag a coacholt személy/ek felelőssége. A coacholt személy maga dönti el, hogy mennyiben és hogyan építi be illetve hasznosítja a coaching során megszerzett tudást, melyért a coach felelősséget sem a folyamat alatt sem azt követően nem vállal.

*A./Megbízó vállalja, hogy a képzésre olyan munkatársakat küld, akik nyitottak és felkészültek arra, hogy saját értékrendjüket kritikusan szemléljék, saját személyükkel és helyzetükkel objektíven foglalkoznak, elfogadják a coachot, ill. annak munkamódszereit.*

*B./A megbízó vállalja, hogy az coaching üléseken a munkára alkalmas állapotban jelenik meg*

# 6. Megbízott kötelezettsége

Megbízott vállalja a coacholt személyek fejlődési folyamatának kísérését, ill. azt, hogy a tervezett változásokat beavatkozásaival segíti, a haladást nyomon követi, felelős a folyamat zavartalan viteléért. A folyamat során az a tényleges változtatást azonban a coacholt személynek kell véghezvinni.

Megbízott kötelezi magát, hogy minden rendelkezésére álló eszközt, módszert és technikát bevon a coachingban résztvevők érdekében. Vállalja továbbá, hogy az általa alkalmazott módszereket, működési mechanizmusukat, ill. a velük való szándékait és azok kockázatát, ill. lehetséges eredményét a coaching folyamat minden fázisában nyíltan kezeli.

A Megbízott köteles munkáját a legjobb szakmai tudása és belátása alapján önállóan végezni, figyelemmel a szakmai-etikai kötelezettségeire (MCSZ vagy tagszervezet Etikai Kódex a jelen szerződés mellékletét képezi / link). A Megbízó a Megbízott részére utasításokat nem adhat, a coaching szakmai, etikai normákkal ellentétes kéréseket nem fogalmazhat meg és a Megbízottat a folyamat tartalmi részét illetően nem ellenőrizheti.

Amennyiben úgy érzékeli, hogy saját tudása, képességei, kompetenciája vagy helyzete már nem teszik lehetővé, hogy a Megbízóval egyeztetett célon dolgozzon, úgy kötelezi magát, hogy egy alkalmas másik coachhoz irányítja tovább a Megbízót.

# 7. Díjazás, Fizetési feltételek

**Megbízottat az 1-es pontban részletezett feladatokért \_\_\_\_\_\_\_\_\_\_\_\_+ ÁFA / coaching ülés / óra díjazás illeti meg.**

Megbízott havonta a teljesített coaching alkalmak számáról, és azok időtartamáról teljesítési igazolást nyújt be Megbízónak a tárgyhót követő \_\_\_\_\_munkanapig. Megbízó köteles annak kézhezvételét követő 3 munkanapon belül teljesítés aláírásával igazolni és az a Megbízott részére átadni. A Megbízotta számlát az aláírt teljesítési igazolás kézhezvételétől számított \_\_\_\_\_munkanapon belül nyújtja be a Megbízónak. Megbízó a számla ellenértékét a Megbízott által benyújtott számla kézhezvételét követő \_\_\_\_\_ naptári napon belül utalja át Megbízott bankszámlájára.

Felek rögzítik, hogy késedelmes teljesítés esetén a Megbízót a jegybanki alapkamat kétszeresének megfelelő késedelmi kamat terheli.

# 8. Lemondás, időpont változtatás:

Megbízó tudomásul veszi és elfogadja, hogy az időpontokat a coach és a coacholt személy/ek egyeztetik - legkésőbb a megelőző ülésen. A coacholt személy/ek a megbeszélt időpontot legkésőbb \_\_\_\_\_\_munkanappal az időpont előtt mondhatják le.

Azok az ülések, amelyeken a coacholt személy/ek lemondás nélkül nem jelenik meg, vagy az előző bekezdésben megadott időpont után mondja le,a jelen megállapodás szerint megtartott ülésnek számítanak, és a Megbízónak ki kell fizetnie azokat.

Amennyiben a coach vagy ügyfél rendkívüli akadályoztatás miatt időpontot változtat (baleset, hirtelen betegség, vis maior esemény), úgy köteles új időpontot ajánlani a coacholt résztvevőknek.

# 9. Adatvédelem

Megbízott rendelkezik hatályos adatvédelmi szabályzattal, amely megfelel az Európai Parlament és Tanács 2016/679. rendeletének (GDPR rendelet), illetve a 2011. évi CXII. törvény (az információs önrendelkezési jogról és az információszabadságról) hatályos rendelkezéseinek.

A megbízó, illetve amennyiben a megbízó nem természetes személy, akkor a megbízó részéről a kapcsolattartásra jogosult természetes személy kifejezett hozzájárul a személyes adatainak kezeléséhez, valamint tájékoztatták őt, őket, a fenti rendelet és törvény által nyújtott adatvédelmi rendelkezési jogaikról és lehetőségeikről. Ezen felül minden olyan esetben, amikor a coaching tevékenységben részt vevő coacholt személyek részéről bármilyen személyes adat kezelésére és/vagy tárolására szükség van, érintettek írásos nyilatkozatban kifejezetten hozzájárulnak a természetes adataik kezeléséhez és tájékoztatásra került az adataik felszanálási célja, tárolásának módja, illetve szintén, a rendelet és a törvény által előírt, jogszabályban rögzített rendelkezési jogaik és lehetőségeik.

# 10. Titoktartás

Megbízottat titoktartási kötelezettség terheli. Kijelenti, hogy a munkája során tudomására jutott vagy számára rendelkezésére bocsátott információkat és anyagokat, valamint saját jegyzeteit és az egyéb írásbeli dokumentumokat, harmadik személy tudomására nem hozza. A titoktartási kötelezettség mind a megbízás időtartama alatt, mind azt követően fennáll.

Megbízott kötelezi magát, hogy saját jegyzeteit és a számára a Megbízó által átadott írásos anyagokat, ill. a feladatok termékeit az adatvédelmi szabályzatában foglaltaknak megfelelően úgy őrzi meg, hogy harmadik személy számára nem lesz hozzáférhető / a szerződéses viszony megszűnését követően azokat megsemmisíti.

Szerződő felek rögzítik, hogy Megbízott köteles a Megbízóval rendszeres kapcsolattartásra és amennyiben a Megbízó ezt kéri, köteles a coaching folyamatról magáról, de annak konkrét tartalmát, a coaching üléseken elhangzottakat és a kliensre vonatkozó személyes információkat és adatokat mellőzve, tájékoztatást adni.

A Megbízott nem kötelezhető arra, hogy a coaching folyamatban résztvevő kliensekről személyükre és alkalmasságukra vonatkozó, minősítő és értékelő visszajelzést adjon a Megbízónak.

# 11. A szerződés felmondása

Jelen szerződést indokolt esetben a Felek bármelyike 30 napos határidővel, írásban felmondhatja. Ebben az esetben a Megbízott coach jogosult az általa a felmondási idő alatt elvégzett munka díjazására.

Amennyiben bármelyik fél a jelen szerződés szerinti kötelezettségeit súlyosan megszegi, úgy a másik fél jogosult a jelen szerződést azonnali hatállyal indoklás mellett, írásban felmondani.

Jelen szerződés súlyos megszegésének minősül, ha bármelyik fél a titoktartási kötelezettségét megszegi, amennyiben Megbízó/ Kliens a meghatározott fizetési kötelezettségeinek felszólítás ellenére sem tesz eleget, a határidőket nem tartja be, illetve Megbízott a kötelezettségeit nem teljesíti szerződésszerűen.

# 12.Egyéb rendelkezések

Felek kijelentik, hogy tudatában vannak annak, hogy a munka sikerének feltétele a coach és a coacholt résztvevők közötti kölcsönös együttműködés, egymás elfogadása, és a bizalom. Vállalják, hogy amennyiben valamely feltételt nem látják biztosítottnak, ezt haladéktalanul egyeztetik, és megoldásra törekszenek, vagy befejezik az együttműködést.

A coacholt személy kijelenti, hogy nem áll pszichiátriai kezelés alatt és általa ismert pszichiátriai betegsége nincsen.

Felek rögzítik, hogy amennyiben a coaching folyamat során felmerül a kliens általi ön-és közveszély okozás gyanúja, a coachnak lehetősége van arra, hogy erről a körülményről az illetékes hatóságokat tájékoztassa.

Jelen Szerződés kizárólag írásban, a felek közös akaratával módosítható. Mindennemű szóbeli megállapodáshoz képest ez az írásbeli megállapodás az irányadó.

Felek megállapodnak abban, hogy az esetleges vitás kérdéseket esősorban tárgyalásos úton, peren kívül rendezik.A jelen Megállapodásban nem szabályozott kérdésekben a Ptk. és más hatályos jogszabályok az irányadók.

Megállapodást kötő felek kijelentik, hogy a jelen megállapodásban foglaltakat, mint akaratukkal mindenben egyezőt a mai napon aláírásukkal elfogadták és azon változást csak mindkét fél egyetértésével, írásban tehetnek.

Dátum \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Megbízó  | Megbízott  |

Tanú 1.Név, lakcím, aláírás

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Tanú 2.Név lakcím, aláírás

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |